રાજકોટના શાપરમાં દલિત યુવાનનું મારમારી મોત નિપજાવવાનો કેસ હત્યામાં પરિણમ્યો છે ત્યારે આ મૃતક દલિત યુવાન સુરેન્દ્રનગર જિલ્લાના પરનાળા ગામનો હોવાથી મૃતદેહને તેમના મુળ વતન પરનાળા લાવવામાં આવતા સમગ્ર ગામ ચોંધારા આસુંઓએ રડ્યું હતું ત્યારે આ બનાવની જાણ થતા મંગળવારે પ્રદેશ કોંગ્રેસ પ્રમુખ સહિતના કોંગ્રેસ આગેવાનોના ધાડેધાડા ઉમટ્યા હતા. બીજી તરફ સુરેન્દ્રનગર શહેરમાં દલિત આગેવાનોએ મોડી સાંજે દેખાવો કરી આવેદનપત્ર આપતા ભારેલા અગ્નિ જેવી સ્થિતિ જોવા મળી હતી.